Sosiaali- ja terveydenhuollon asiakastiedon sähköistä käsittelyä koskeva sääntely ja potilasasiakir-ja-asetuksen uudistaminen

Asettaminen	
	Sosiaali- ja terveysministeriö on tänään tekemällään päätöksellä asettanut työryhmän viimeistelemään sosiaali- ja terveydenhuollon asiakastiedon sähköistä käsittelyä koskevaa lakia sekä valmistelemaan siihen liittyvän potilasasiakirja-asetuksen uudistamista.	

Toimikausi	
	3.2.2006 - 31.12.2007  	

Tausta	
	Sosiaali- ja terveydenhuollon palveluja ja palvelujärjestelmää kehitettäessä tietoteknologian käyttöönotolla on tärkeä sijansa. Vuonna 1996 valmistunut Sosiaali- ja terveydenhuollon tietoteknologian hyödyntämisstrategia laadittiin edistämään tätä kehitystä. Strategian valmistumisen jälkeisten vuosien aikana on maassamme toteutettu mittava joukko sosiaali- ja terveydenhuollon kehittämishankkeita. Laki sosiaali- ja terveydenhuollon saumattoman palveluketjun ja sosiaaliturvakortin kokeilusta (811/2000, kokeilulaki) mahdollistaa tietoteknologian yhä kokonaisvaltaisemman hyödyntämisen. 

Sosiaali- ja terveysministeriön asettama sosiaali- ja terveydenhuollon saumattoman palveluketjun ja sosiaaliturvakortin kokeilusta säädetyn määräaikaisen lain (811/2000) jatkamista valmistellut työryhmä on tehnyt kokeilulain jatkoksi luonnoksen laiksi sosiaali- ja terveydenhuollon asiakastietojen sähköisestä käsittelystä. Työryhmän toimikausi päättyi 31.12.2005. Lakiluonnokseen liittyy eräiltä osin avoimia kysymyksiä. Avoimena on ennen kaikkea sosiaali- ja terveydenhuollon kansalliseen toimijaan liittyvät ratkaisut. Tätä ratkaisua sosiaali- ja terveysministeriössä valmistelee Sähköisten potilasasiakirjajärjestelmien sekä niitä tukevien kansallisten palveluiden toimeenpano -niminen työryhmä (POKA-työryhmä). 

Lakiluonnoksesta seuraa lukuisia säädösmuutostarpeita sosiaali- ja terveysministeriön antamaan asetukseen potilasasiakirjojen laatimisesta sekä niiden ja muun hoitoon liittyvän materiaalin säilyttämisestä (99/2001, potilasasiakirja-asetus). 

Potilasasiakirja-asetuksen soveltamiskäytännön tueksi on vuonna 2001 julkaistu sosiaali- ja terveysministeriön opas terveydenhuollon henkilöstölle: Potilasasiakirjojen laatiminen sekä niiden ja muun hoitoon liittyvän materiaalin säilyttäminen (STM oppaita 2001:3)	

Tavoitteet	
	Mahdollistaa säännösehdotusten avulla sosiaali- ja terveydenhuollon asiakastiedon saatavuus sähköisesti. Tavoitteena on näin edistää palvelutapahtumien ja palvelukokonaisuuksien tuottamista. Lisäksi tulee edistää asiakkaan mahdollisuuksia osallistua ja vaikuttaa hänelle annettavan palvelun järjestämiseen. Sääntelyn tulee turvata tietosuojaa ja tietoturvaa koskevat vaatimukset. 

Turvata potilaan hoidon sekä muun potilastiedon käytön, kuten terveydenhuollon valvonnan,  tarpeet potilastietojen laatimisessa, käytössä ja säilyttämisessä. Huomioitava on erityisesti sähköisen käsittelyn vaatimukset.	

Tehtävä	
	Työryhmän tehtävänä on:
1)	sisällyttää lakiehdotukseen POKA-työryhmän työn perusteella valmisteltava ratkaisu sosiaali- ja terveydenhuollon kansallisesta toimijasta sekä viimeistellä muilta osin lakiehdotus sosiaali- ja terveydenhuollon asiakastiedon sähköisestä käsittelystä 
2)	valmistella säännökset potilasasiakirja-asetuksen muuttamiseksi 
3)	valmistella ehdotus potilasasiakirja-asetukseen liittyväksi oppaaksi 
4)	yhteensovittaa lakiehdotuksen säännökset potilasasiakirja-asetuksen uudistustyön kanssa 
5)	seurata lain ja asetuksen voimaanpanoa.

Tehtävää varten työryhmän on otettava huomion aiemmin Kansallisen terveyshankkeen sähköisen potilasasiakirjauudistustyön yhteydessä valmistuneet selvitykset ja niiden sisältämät ehdotukset. 

Lakiehdotus laaditaan hallituksen esityksen muotoon. Tarkoituksena on, että hallituksen esitys annetaan siten, että eduskunta voi aloittaa sen käsittelyn heti syysistuntokauden 2006 alussa.	

Organisointi	
		Puheenjohtaja Marja-Liisa Partanen, apulaisosastopäällikkö, sosiaali- ja terveysministeriö 	
		Varapuheenjohtaja Kari Harno, ylilääkäri, Helsingin ja Uudenmaan sairaanhoitopiiri 
	
		Jäsenet:	
		Pentti Itkonen, erityisasiantuntija, sosiaali- ja terveysministeriö 	
		Ralf Ekebom, neuvotteleva virkamies, sosiaali- ja terveysministeriö 	
		Riitta Kuusisto, hallitusneuvos, sosiaali- ja terveysministeriö 	
		Carita Wuorenjuuri, ylitarkastaja, sosiaali- ja terveysministeriö 	
		Arja Myllynpää, esittelijäneuvos, Terveydenhuollon oikeusturvakeskus 	
		Päivi Hämäläinen, kehittämispäällikkö, Sosiaali- ja terveysalan tutkimus- ja kehittämiskeskus STAKES 	
		Pekka Ruotsalainen, tutkimusprofessori, Sosiaali- ja terveysalan tutkimus- ja kehittämiskeskus, Stakes 	
		Synnöve Amberla, neuvotteleva lakimies, Suomen Kuntaliitto 	
		Jari Vepsäläinen, lääninlääkäri, Itä-Suomen lääninhallitus 	
		Maija Kleemola, toimistopäällikkö, Tietosuojavaltuutetun toimisto 	
		Pirkko Vuorela, erityissuunnittelija, Helsingin terveysvirasto 	
		Osmo Saarelma, terveyskeskuslääkäri, Espoon kaupunki 	
		Pälvi Kaukonen, vastuualuejohtaja, ylilääkäri, Pirkanmaan sairaanhoitopiiri 	
		Harri Reunanen, ylilääkäri, Suomen Terveystalo Oyj	
		Sarita Maja-Hellman, kehittämispäällikkö, HUS/yhtymähallinto 	
		
Sihteeri Päivi Salo, hallitussihteeri, sosiaali- ja terveysministeriö 	

	Työryhmä voi tarvittaessa ottaa toisen sihteerin
Työryhmä voi asettaa alajaostoja ja kutsua niihin jäseniä työryhmän ulkopuolelta
Työryhmä voi tarvittaessa käyttää asiantuntijoita

Kustannukset ja rahoitus	
	Työryhmän työ tapahtuu virka-aikana ilman eri korvausta. 
Työryhmän menot maksetaan valtion talousarvion momentilta 33.01.63.19.	

	Peruspalveluministeri	Liisa Hyssälä	

	
	Hallitussihteeri	Mervi Kattelus	

LIITTEET	
	-	

JAKELU	
	Päätöksessä mainitut	

TIEDOKSI	
	sosiaali- ja terveysministeri Tuula Haatainen
erityisavustaja Ismo Kainulainen
erityisavustaja Marja Tallavaara
kansliapäällikkö Markku Lehto
Terveydenhuollon oikeusturvakeskus
Sosiaali- ja terveysalan tutkimus- ja kehittämiskeskus
Itä-Suomen lääninhallitus
Suomen Kuntaliitto
Tietosuojavaltuutetun toimisto
Helsingin terveysvirasto
Helsingin ja Uudenmaan sairaanhoitopiiri
HUS/yhtymähallinto
Pirkanmaan sairaanhoitoiiri
Espoon kaupunki
Suomen Terveystalo Oyj
STM
- terveysosasto
- perhe- ja sosiaaliosasto
- talousosasto
- hallinto-osasto
- hankerekisteri
- kirjaamo
- viestintäyksikkö
- Tuula Karhu